Rakesh Sharma
కెనరాబ్యాంకులో పెరిగిన డిజిటల్‌ లావాదేవీలు
బెంగళూరు, జూలై 17: పెద్దనోట్ల రద్దు తర్వాత నుంచి ప్రభుత్వరంగంలోని కెనరాబ్యాంకు డిజిటల్‌ చెల్లింపుల విధానాలను అన్ని స్థాయిల్లో అమలుచేస్తోంది. డిజిటల్‌కార్యాచరణ తమ బ్యాంకులోమంచి వృద్ధిపథంలో కొనసాగుతున్నదని కెనరాబ్యాంకు ఎండిసిఇఒ రాకేష్‌శర్మ పేర్కొన్నారు. లావాదేవీలు 64.71 శాతానికి పెరిగాయని అంతకుముందు ఏడాది 54.2శాతం నుంచి మంచి వృద్ధిని సాధిం చామన్నారు. నెట్‌బ్యాంకింగ్‌ రిజిస్ట్రేషన్లు 183శాతం, మొబైల్‌ బ్యాంకింగ్‌ లావాదేవీలు 253శాతం రిజిష్టరు అయ్యాయన్నారు.
ఇకయుపిఐ రిజిస్ట్రేషన్లు 220శాతంగా ఉన్నాయి. మొబైల్‌ బ్యాంకింగ్‌ కస్టమర్లు బ్యాంకుపరంగా 51.59 లక్షలమందికి చేరితే నెట్‌బ్యాంకింగ్‌ కస్టమర్లు 30.40లక్షలమందికి చేరినట్లు వివరించారు. కస్టమర్లకు నిరంతర సేవలందించేందుకు బ్యాంకు భారీపెట్టుబడులు పెట్టిందని వివరించారు. పట్టణగ్రామీణ కేంద్రాల్లో కూడా యుపిఐ లేదా భీమ్‌యాప్‌ ద్వారా చెల్లింపులను ప్రోత్సహిస్తున్నట్లు తెలిపారు. ఎటిఎం/పిఒఎస్‌లతో ఉన్న మొబైల్‌ వ్యాన్‌లుబ్యాంకింగ్‌ మారుమూల గ్రామీణప్రాంతాల్లో బ్యాంకింగ్‌ అవసరాలను తీరుస్తున్నట్లు వివరించారు. ప్రభుత్వ అంచనాలను బట్టిచూస్తే 25 బిలియన్‌వరకూ డిజిటల్‌ లావాదేవీలు నిర్వహిం చాలని చూస్తున్నారు. డిజిటల్‌ టెక్‌ బ్యాంకింగ్‌రంగంలో ఒక కీలక మైన మార్పులు తెస్తుందని అన్నారు. కొత్తఫీచర్లు కార్డులు బ్లాక్‌చేయడం, అన్‌బ్లాక్‌ చేయడం, శాఖలను జియోవ్యవస్థతో గుర్తించడం, ఎటిఎంలను గుర్తించడం, గ్రీన్‌పిన్‌ ఆప్షన్‌ వంటివి కొత్తగా చేర్చినట్లు తెలిపారు. అలాగే ఎంపికచేసిన ఇ-లాంజ్‌లలో వీడియోకాన్ఫరెన్సింగ్‌ సౌకర్యంకూడా ఉందన్నారు.